Henning-moord: Beskuldigdes pleit onskuldigChanelle Henning Ambrose Monye, voormalige Olimpiese atleet van Nigerië, en André Gouws, het beide onskuldig gepleit op die vyf aanklagte in verband met Henning se moord. Die vier ander klagte is sameswering tot moord, sameswering om ŉ onwettige vuurwapen en ammunisie te bekom, besit van ŉ onwettige vuurwapen, en besit van onwettige ammunisie. Die saak is tot na middagete uitgestel terwyl die Staat op ŉ tolk wag. Henning (26) is op 8 November 2011 in Faerie Glen, Pretoria-Oos doodgeskiet net nadat sy haar seuntjie by ŉ kleuterskool afgelaai het.